 سري نگر (ويب ڊيسڪ) والاريل ڪشمير سان تعلق رکندڙ اڳوڻي بالي ووڊ اداڪارا زائرا وسيم واديءَ ۾ انٽرنيٽ بليڪ آئوٽ ۽ پابندي جي مذمت ڪندي چيو آهي ته ڪشمير ۾ سڪون هجڻ واري جهلڪ ڪوڙي آهي.
زائرا وسيم پنهنجي هڪ انسٽاگرام پوسٽ ۾ چيو آهي ته ڪشمير لڳاتار آزمائش ۾ آهي، وڌندڙ مايوسي جي جاءِ هاڻي سڪون جي ڪوڙي ۽ بي چين جهلڪين وٺي ڇڏي آهي.
هن چيو ته ڪشمير هڪ اهڙي دنيا ۾ آزمائش کي منهن ڏئي رهيو آهي ته جتي اسان جي آزادي تي پابندي لڳائڻ تمام سولو آهي، ڪشميري اهڙي دنيا ۾ رهن ٿا جتي سندن زندگي ۽ خواهشون محدود آهن.
پنهنجي انسٽاگرام پوسٽ ۾ زائرا وسيم وڌيڪ چيو ته اسان جي آواز کي سختي سان دٻائڻ آسان ڇو آهي؟ اسان دنيا کي پنهنجي موجودگي جي ياد ڏيارڻ بنا ۽ هميشه ڪنهن ٻڏتر جو منهن ڏسڻ بنا زندگي ڇو نٿا گذاري سگهون؟ اهڙن هزارين سوالن جي جواب اڃا تائين ناهن ملي سگهيا آهن جن اسان کي حيران ۽ مايوسي جو شڪار ڪري ڇڏيو آهي.